Λιβάρτζι Αχαΐας

Το Λιβάρτζι (ή Λειβάρτζι) είναι Τοπική Κοινότητα της Δημοτικής Ενότητας Αροανίας του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν αυτοτελής κοινότητα, ενώ στη συνέχεια αποτέλεσε Δημοτικό Διαμέρισμα του «Καποδιστριακού» Δήμου Αροανίας. Στην ίδια Τοπική Κοινότητα ανήκουν επίσης οι οικισμοί Λιβάδι, και Λιβαρτζινό. Κοντά στο χωριό βρίσκεται η Ιερά Μονή Αγίας Τριάδος. Στην απογραφή του 2021 ο οικισμός βρέθηκε να έχει πληθυσμό 118 μόνιμους κατοίκους.

 Ιστορία 
Η ακριβής χρονολογία ίδρυσης του χωριού παραμένει άγνωστη, ωστόσο είναι βέβαιο ότι υπήρχε πριν από την περίοδο της Τουρκοκρατίας. Στις 14 Μαρτίου 1821, ο Ξαντάκης Τομαράς σκότωσε δύο Οθωμανούς εισπράκτορες του χαρατσιούΤο γεγονός αναφέρεται και στην "Ιστορία της Ελληνικής Επαναστάσεως" του Σπ. Τρικούπη..

Κατά τον 19ο αιώνα, στο χωριό εγκαταστάθηκαν πρόσφυγες από τον Μυστρά, γεγονός που συνέβαλε στην αύξηση του πληθυσμού, ο οποίος έφτασε περίπου τους 3.000 κατοίκους. Το χωριό γνώρισε σημαντική πνευματική ακμή, ιδιαίτερα κατά τον 18ο και 19ο αιώνα, η οποία συνεχίστηκε έως και τα μέσα του 20ού αιώνα.

Σήμερα, οι περισσότεροι από τους πύργους του χωριού έχουν διασωθεί ως ερείπια, όπως επίσης και οι περισσότεροι από τους 20 νερόμυλους και ταμπακόμυλους που υπήρχαν στην περιοχή.

Μέχρι το 1912, το χωριό αποτελούσε την έδρα του τότε Δήμου Ψωφίδος.

 Δημογραφική εξέλιξη 
Η δημογραφική εξέλιξη του οικισμού κατά τις τελευταίες δεκαετίες είναι η εξής:
 Έτος  Πληθυσμός 1991  282 2001  249 2011  164ΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011 2021  118

 Προσωπικότητες 
Από το Λιβάρτζι κατάγονταν οι αγωνιστές της Ελληνικής Επανάστασης Μήτρος ΑβραμόπουλοςΠαγκόσμιο Βιογραφικό Λεξικό, Εκπαιδευτική Εγκυκλοπαίδεια, Εκδοτική Αθηνών, 1999, τόμος πρώτος, σελ. 28., Γεώργιος ΑργυρόπουλοςΠαγκόσμιο Βιογραφικό Λεξικό, 1999, τόμος πρώτος, σελ. 375., Δημήτριος ΓιαννακόπουλοςΣύγχρονος Εγκυκλοπαίδεια Ελευθερουδάκη, έκδοσις πέμπτη εκσυγχρονισμένη δια συμπληρώματος κατά τόμον, τόμος 6, σελ. 904. και Δημήτριος Ινταρές, ο πολιτικός Ανδρέας Παπαγιαννακόπουλος, οι χημικοί Λεόντιος και Σπήλιος Οικονομίδης, ο θεολόγος, ποιητής και δημοσιογράφος Θεόδωρος ΚωνσταντίνουΘρησκευτική και Ηθική Εγκυκλοπαίδεια, τόμος 8ος, Αθήναι 1966, σελ. 44 - 45. και ο κληρικός, συγγραφέας και ιδρυτικό μέλος της χριστιανικής οργάνωσης «Ο Σωτήρ» Γεώργιος ΔημόπουλοςΘΗΕ, τόμος 11ος, Αθήναι 1965, σελ. 1097..

 Eυεργέτες του χωριού 
 Ο Σπυρίδων Σεκελλαρίου ή Σπηλιωτάκης που με δωρεά του χτίστηκε το διατηρητέο σχολείο του χωριού του οποίου πρόσοψη είναι αντίγραφο της Σιναίας Ακαδημίας. 
 Ο επιχειρηματίας ξενοδοχειακών επιχειρήσεων Θεόδωρος Τσαβλίρης που έφησε μεγάλο κληροδότημα. Οι απόγονοι του ευεργέτη είναι οι ιδρυτές ναυτιλιακής εταιρίας.
 Ο σπουδασμένος στη Γαλλία γιατρός Γεώργιος Θούας ο οποίος νοσήλευε στην κλινική του (που ίδρυσε ο ίδιος) χωρίς αμοιβή τους άπορους ενώ παράλληλα επισκεπτόταν και ανακούφιζε ασθενείς σε όλη την περιοχή, συμβάλλοντας στη φήμη του χωριού. Πέρα από αυτό εκλέχτηκε δήμαρχος του Δήμου Ψωφίδος και τρεις φορές βουλευτής. 
 Ο Κωνσταντίνος Κωνσταντίνου που, εκτός των χρηματοδοτήσεων κοινωφελών έργων στο χωριό και στον τόπο, δώριζε κάθε χρόνο ένα κουστουμάκι ή παπούτσια και σχολική ποδιά στα παιδιά των σχολείων Λειβαρτζίου και Λειβαρτζινού. Το έργο του συνέχισαν οι αδελφοί του και οι απόγονοί τους.
 Οι Αδελφοί Οικονομίδη, ιδρυτές της «ΧΡΩ-ΠΕΙ», που ευεργέτησαν τα Καλάβρυτα μετά το ολοκαύτωμα και έχτισαν το καμπαναριό του Αγίου Γεωργίου στο Λειβάρτζι.
 Ο (εν ζωή σήμερα) κ. Γιάννης Ανδρόπουλος που χρηματοδοτεί απλόχερα κοινωφελή έργα στο χωριό.

 Πολιτισμός 
Στο χωριό διοργανώνεται κάθε φθινόπωρο από το Σύλλογο Λειβαρτζινών Αθήνας «Η Αγία Τριάδα» γιορτή τσίπουρουΓιορτή Τσίπουρου 2015 - Άναψαν τα καζάνια - Στρώθηκαν τα τραπέζια!, kalavrytanews.com, 31/10/2015. Ανακτήθηκε: 01/11/2015.Βγάζουμε το Τσίπουρο με πλούσιες εκδηλώσεις, kalavrytanews.com, 16/10/2015. Ανακτήθηκε: 01/11/2015..

 Παραπομπές 

 Πηγές 
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

 Βιβλιογραφία 


Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων